**מטלת סיכום קורס: דיון ביקורתי במושג גלובליזציה באמצעות ניתוח של הביקורות והדיון בספרו של נדב אייל המרד נגד הגלובליזציה**

מגיש: אבי קינן

1. **דונו בקצרה בהבדלים בין המונח גלובליזציה, תופעת הגלובליזציה והמשגת הגלובליזציה.**
2. **המשגת הגלובליזציה**: התחזקות דרמטית של קשרי גומלין בינלאומיים. פרופ' דיוויד הלד מהלונדון סקול אוף אקונומיסט שעסק בחקר התופעה מגדיר זאת כ"הרחבה, האצה והעמקה של קשרי גומלין ויחסים חברתיים בין מדינות, תרבויות ואינדבדואלים."

**ויקיפדיה**: **גְּלוֹבָּלִיזַצְיָה** (מ[לטינית](https://he.wikipedia.org/wiki/%D7%9C%D7%98%D7%99%D7%A0%D7%99%D7%AA) - גלובוס, כדור, מונח המשמש לציון כדור הארץ) היא התרחבות, האצה והעמקה של הקשרים ה[תרבותיים](https://he.wikipedia.org/wiki/%D7%AA%D7%A8%D7%91%D7%95%D7%AA) וה[כלכליים](https://he.wikipedia.org/wiki/%D7%9B%D7%9C%D7%9B%D7%9C%D7%94) בין מדינות, [חברות](https://he.wikipedia.org/wiki/%D7%97%D7%91%D7%A8%D7%94_%28%D7%A1%D7%95%D7%A6%D7%99%D7%95%D7%9C%D7%95%D7%92%D7%99%D7%94%29) ויחידים באופן היוצר שילוב של [כלכלות](https://he.wikipedia.org/wiki/%D7%9B%D7%9C%D7%9B%D7%9C%D7%94), תרבויות ו[תנועות פוליטיות](https://he.wikipedia.org/wiki/%D7%A4%D7%95%D7%9C%D7%99%D7%98%D7%99%D7%A7%D7%94) מכל העולם. מצב זה הביא ליחסי תלות הדדית בין חברות שונות, ללא קשר לאופי היחסים ביניהן.

1. **המונח גלובליזציה**: תירוץ כלכלי או טיעון תרבותי כדי להסביר את ההווה ואת העתיד. קלישאה שהיא הכל וגם כלום. הגלובליזציה היא תהליך חובק-כל, אגרסיבי , לא מתנצל.
2. **תופעת הגלובליזציה:** הרחבת והאצת קשרי הגומלין בעיקר בסחר בינלאומי הגורם לשיפור מעשי כמעט מידי בכלל תחומי החיים ובכלל זה שגשוג נדיר בהיסטוריה של האדם.

תופעת הגלובליזציה יצרה שיפור מזהיר במצב האנושי ובעת ובעונה אחת האיצה תהליכים של ניצול ולעיתים אף שיעבוד. צדדיה האפלים של הגלובליזציה פועמים יחד עם חלקיה המוארים, ומשנים את המציאות- בכל מקום.

הגלובליזציה לטוב ולרע היא תופעה דורסנית. הגלובליזציה איננה מבקשת דבר, היא מצווה וציוויה הוא יעילות.

היא שופטת יעילות בהיבטים כלכליים ובממדים בינלאומיים, והעניין המקומי רלוונטי רק אם הנסיבות או הרגולציה והשוק מכתיבים זאת.

ככלל, המושג (גם בספר וגם בויקיפדיה) מנותח באופן שמסביר את המשמעות של כפי שאנחנו מבינים אותה. **אולם התופעה כפי שהיא מתוארת בספר ובדגש על הדוגמאות של הגלובליזציה בעולם ממחישים לנו כי התופעה גדולה מהמושג וגם מקבלת צדדים שליליים לצד הצדדים החיוביים.**

1. **הציגו בקצרה את היצירה שבחרתם לנתח, ונמקו מדוע בחרתם בה**
2. המרד נגד הגלובליזציה הוא ספר עדכני ורלוונטי של נדב איל המתאר את תופעת הגלובליזציה מנקודת מבטו, תוך הדגשת הסדקים הנפערים בסדר העולמי שנוצר בעשורים האחרונים. הסופר מציין תחומים (לרבות דוגמאות) רבים ומשמעותיים שהגלובליזציה מכילה לרבות מדיניות ביטחון לאומי, כלכלה, דמוגרפיה, תעסוקה.

הספר מציג את היתרונות והחסרונות של תופעת הגלובליזציה, תוך ניסיון של הסופר לצלצל בפעמוני האזעקה על מנת להזהיר כי יש איום חריף על רעיון הקדמה עצמו, ויידרש קרב גדול להצילו.

1. בחרתי ביצירה מאחר ומדובר בנושא עדכני רלוונטי הכולל תחומים רבים ביותר ומגוונים המשפיעים על חיינו.

נראה כי חלק גדול מתחומי החיים שלנו חווים תופעה שהיא מעין שיבוש שנגרם בעיקר כתוצאה מהגלובליזציה. דבר קשור לשני. כדי להבין תופעות לוקאליות, נדרש להבין תחילה את התופעות הגלובאליות.

בנוסף, הסופר חוזר מדי פעם אחורה בזמן מסביר תחום משמעותי מהעבר (ביטחון, כלכלה, דמוגרפיה) ואת השיבוש שהתחום חווה כתוצאה מהגלובליזציה. היכולת של החברה האנושית להסתגל לשיבוש שמתקיים כמעט בכל תחום כתוצאה מהגלובליזציה הינה חשובה ודרמטית ואני סבור שהיצירה מסייעת בנושא זה ולכן בחרתי בה.

1. **כיצד מחבר היצירה ממשיג גלובליזציה?**
2. **מה תוכן ההמשגה – כיצד הוא מגדיר או מתאר את הגלובליזציה?**

התחזקות דרמטית של קשרי גומלין בינלאומיים. פרופ' דיוויד הלד מהלונדון סקול אוף אקונומיסט שעסק בחקר התופעה מגדיר זאת כ"הרחבה, האצה והעמקה של קשרי גומלין ויחסים חברתיים בין מדינות, תרבויות ואינדבדואלים."

1. **האם ההמשגה נעשית במישרין או בעקיפין?** ההמשגה נעשית במישריןתוך ניסיון של המחבר לתמוך בהסבר על התופעה ע"י ציטוט של אחד החוקרים המשמעותיים והמנוסים של התופעה (פרופ' דיוויד הלד).
2. **מהי הגישה שמשמשת אותו בהמשגה, בין אם במפורש ובין אם במשתמע? מה העדויות לכך?**

**המחבר נוקט בגישה הפלורליסטית הטוענת לסדר פוליטי הוגן ובו ריבוי מוקדים.**  הגישה מבהירה כי קשרי הגומלין בין פרטים וקבוצות הם המתווים את הפוליטיקה. גישה זו תופסת את החברה כמשחק פוליטי בין קבוצות אינטרס שונות שמקיימות יחסי גומלין שיתופיים ותחרותיים. לכל קבוצה יש עוצמה משלה ואין עדיפות מובנית לקבוצה אחת על האחרות, כלומר, הקבוצות השונות מאזנות זו את זו. לפי גישה זו כל קבוצה במדינה יכולה לעלות לשלטון ולהגיע למאגרי הכוח של השלטון שכן השלטון מתחלף בהתאם לחוזק היחסי של הקבוצות ברגע נתון. הקבוצות בחברה מתחרות ביניהן, מנסות לקדם את האינטרסים שלהן וקבוצה שתקדם את האינטרס שלה בצורה הטובה ביותר היא זו שתכריע את המאבק. הבסיס המרכזי של הגישה הוא תחרות פתוחה בין הקבוצות השונות שלכולן הזדמנות שווה לעלות לשלטון.

**דוגמאות לשימוש של המחבר בגישה הפלורליסטית:**

1. **לגלובליזציה יתרונות רבים** והיא מונעת מהצורך ביעילות כלכלית (ומקורם ביצוא וסחר בינלאומי) **: עלייתם הכלכלית של סין והודו, ההשפעה של היעילות הכלכלית על הדמוגרפיה ביפן.**
2. הניצחון של טראמפ בארה"ב והמאבק על הברקזיט בבריטניה הם עדות לכך **שכל קבוצה במדינה יכולה לעלות לשלטון ולהגיע למאגרי הכוח של השלטון שכן השלטון מתחלף בהתאם לחוזק היחסי של הקבוצות ברגע נתון**.
3. **הפונדמנטליסטים האנרכיסטים כמוקד כוח עולמי המתנגד לגלובליזציה** (המתקפה על מגדלי התאומים בארצות הברית, ההתקפה במומביי בהודו) **בעיקר על רקע תחושה של אבדן משמעות וניכור.**
4. **החברה כמשחק פוליטי בין קבוצות אינטרס שונות שמקיימות יחסי גומלין שיתופיים ותחרותיים:**
5. סין כבית החרושת של העולם (תעשיית ייצור הסמארטפונים כדוגמא).
6. המאבק להשתלטות של המערב (בעיקר בלגיה) על מרבצי המתכות של קונגו.
7. תורכיה ויוון מהוות מוקד מרכזי למהגרים (בעיקר מהמזה"ת ואפריקה) בתמורה לתמיכה כלכלית של האיחוד האירופי.
8. **מה יחסו של מחבר היצירה לגלובליזציה?**

**יחסו של נדב איל לגלובליזציה הוא אמביוולנטי (דו ערכי):** מצד אחד **לגלובליזציה יתרונות רבים** (עליה בתוחלת החיים, ירידה חדה בשיעור העוני, היעלמות של תופעת רעב המוני, עליה בשיעור יודעי קרוא וכתוב). מצד שני **הגלובליזציה גורמת להשפעות הרסניות** של תהליכי ייצור תעשייתי ושווקים בינלאומיים באופן שעלול להרוס את הסביבה ולהרחיב את העוולות בקרב קהילות ואוכ' צפופות ובדגש על מדינות בלתי מפותחות (**שינויי אקלים** בעולם, **רמת גז CO2 הגיעה לשיא**, **גובה פני הים עלה ב-20 ס"מ ב-100 השנים האחרונות**, **שיאי חום ב-16 שנים האחרונות,** תופעות סביבתיות נוספות הנובעות מ"השמדה ביולוגית").
4. **נתחו שתי ביקורות לפחות של היצירה:**

1. **האם הביקורות ליצירה אימצו גישה מחקרית שונה מהיצירה עצמה?**
2. **בלוג של תומר פרסיקו (יוני 18')[[1]](#footnote-1):** הביקורת של תומר פרסיקו נובעת מהגישה המעמדית הגורסת כי על פי גישה זו מצבים ותהליכים חברתיים ופוליטיים נובעים מפערים בין מעמדות והקונפליקטים ביניהם.

"איל מדגיש יותר את הכלכלה, ואילו מה שמעניין אותי יותר הן שאלות של זהות. המודרנה המערבית היא שאיפשרה מלכתחילה את המחשבה על חיים שוויוניים ולא מעמדיים, חיים של הגשמה אישית ולא קהילתית. והנה אחרי יצירת הציפייה לניידות, שויוון והתפתחות אישית האכזבה של הנותרים מאחור מתורגמת לזעם. לעיתים מגיע גם תסכול מחוסר התקדמות אישית, חוסר אפשרות "להגשים את החלום", ולעיתים, וזה, אני חושב, המניע העמוק יותר, מדובר באכזבה מהמשמעות הדלה שהחיים המודרניים מספקים (בהשוואה לעולמות המשמעות המלאים והטוטליים של המסורות הדתיות בעולם הפרה-מודרני). אלה מביאים לניכור מהחיים החדשים, רצון למרד, לנקמה, וגיבוש הווריציה המקומית של הפונדמנטליזם. השאלה היא האם הבטחת כבוד וזהות יכולה להחליף בצורה מספקת עבור רבים, בעיקר בעולם הלא-מערבי, את ההבטחה לחירות?"

1. **שלי יחימוביץ (יוני 18')[[2]](#footnote-2):** **הביקורת של שלי יחימוביץ מאמצת את גישתו הפלורליסטית של נדב איל** ומהדהדת את עיקרי הטיעונים ביצירתו **באופן שמסביר כי** הבסיס המרכזי של הגישה הוא תחרות פתוחה בין הקבוצות השונות שלכולן הזדמנות שווה לעלות לשלטון. היא **קובעת כי ספרו של נדב איל מצליח להנגיש ולהאניש תופעות כלכליות, תרבותיות ומוסריות מורכבות, ומסביר למה הגלובליזציה היא דווקא כר להגשמת חלומות**. הקִדמה, התבונה, הנאורות, הוא מפציר, אינן מובנות מאליהן. יש להילחם למענן. חרבות מתהפכות מעל ראשנו: פגיעה סביבתית אנושה בכוכב הלכת היחיד שמאכלס בני אדם; הטרור הפונדמנטליסטי הרצחני וזורה האימה; הפונדמנטליזם בכלל, לאו דווקא האיסלאמיסטי, שהוא ריאקציה לגלובליזציה ומרד נגדה. מרד שגורר אחורה עולם השועט קדימה. אחורה, אל שמרנות קודרת, פרימיטיביות, גזענות, בערות, ריקבון והזנחה, מעשי טבח. בעצם אל תום עידן הנאורות הליברלית, שהביא ועודו מביא לשגשוגה ולפריחתה של האנושות. וכל רעיונות האנטי-קדמה האלה מועברים, באופן אבסורדי, באמצעות הכלי המפואר שיצרה הקדמה - רשת האינטרנט".
2. **אמצו גישה מחקרית אחרת והציעו שינויים ביצירה שבחרתם לנתח לפי הגישה שלכם.**

הגישה המחקרית שבחרתי לאמץ היא הגישה המעמדית (מרכסיסטית), הקובעת כי הבסיס לעוצמה הוא הבעלות על אמצעי היצור. בעלי אמצעי הייצור לעולם לא יחלקו את האמצעים לעובדים אלא ישמרו אותם לעצמם. זו גישה ביקורתית המתארת את מצב החברה בעין כלכלית וטוענת שפער המעמדות הינו מצב נתון. השליטה שייכת לבעלי ההון והסיבה ליציבות המערכת הינה דיכוי שמוביל לתודעה כוזבת.

**עפ"י גישה זאת ניתן לנתח את היצירה המרד על הגלובליזציה באופן הבא:**

1. הסיבה המרכזית לשינוי הדרמטי בסין ובהודו הינו הכלכלה ובעיקר התחזקות של בעלי המעמד הגבוה במדינות אלו, כמו גם השתלטותם על המערכת הפוליטית והכלכלית במדינות אלו. כתוצאה מכך המעמד הגבוה לחץ בצורה מאורגנת לאפשר פתיחת סין והודו לכלכלות העולם ולפיכך הם הפכו בשלב ראשון לבתי החרושת החדשים של העולם החופשי וכיום הן מסתמנות ככלכלות טכנולוגיות וחדשניות.
2. הסיבה המרכזית לעלייתו של טראמפ לשלטון הינו תמיכה כלכלית אגרסיבית של בעלי ההון בארה"ב על מנת שייבחר "משהו משלהם" ויגן על בעלי ההון בארצות הברית בכלל זאת הגנה מפני מיסוי יתר לבעלי הכנסות גבוהות, רגולציה בנושא הגירה והגנה על החברות והתאגידים האמריקאים.
3. הפונדמנטליסטים הקיצונים המבצעים את מעשי הטרור הרצחניים הינם נתינים חסרי הון שנמצאים במעמד הנמוך ביותר. כתוצאה מכך הם חווים דיכוי ומבצעים את מעשיהם כדי לפרוץ לתודעה ולנסות לשנות את מעמדם.
4. אורח החיים העכשווי המתועש והגלובאלי, הינו איום בפני עצמו על עצם השרידות האנושית (התחממות גלובאלית ושינויי האקלים) כתוצאה מלחץ של תאגידי ענק ובעלי ההון לאפשר ייצור מוגבר על מנת לגרוף עוד ועוד הון לטובתן והתעשרותם.
1. המרד (הכלכלי והזהותי) נגד הגלובליזציה – על ספרו של נדב איל | מינים

*https://7minim.wordpress.com › 2018/06/06 › mer-3* [↑](#footnote-ref-1)
2. "המרד נגד הגלובליזציה": נדב איל מרתק - Ynet

https://www.ynet.co.il › ... › ספרים › ביקורות ספרים פורסם 08:18, 08/06/2018. [↑](#footnote-ref-2)